
PERIOADA TRIODULUI. 
SINTEZĂ ISTORICO-LITURGICĂ 

Acest studiu este un supliment la cursul despre perioadele liturgice ale anului bisericesc 

• Generalităţi 

• Perioada pregătitoare Postului Mare 

• Săptămânile şi Duminicile Postului Mare 

• Săptămâna Patimilor 

Triodul este cunoscut atât ca o carte de cult, cât şi ca o perioadă liturgică a anului 
bisericesc. Practic, aceste două noţiuni sunt într-o interdependenţă indivizibilă. Nu se 
poate stabili exact ce a apărut mai întâi: materialul imnografic al cărţii sau etapele 
perioadelor Triodului, că ci este vorba de un proces foarte complex care s-a dezvoltat 
diferit, în funcţie de timp şi loc. Oricum, scopul amândurora era pregătirea ascetică şi 
mistagogică a creştinilor pentru Paşti, iar pentru catehumeni, această perioadă constituia 
şi pregătirea pentru primirea Botezului în Sâmbăta Mare. 

Cartea Triodului apare într-o formă arhaică mai întâi în zona Ierusalimului. Aceasta a 
fost numită varianta orientală a Triodului 1 , care a avut ca autori pe Andrei Criteanul 
(660-740), Cosma de Maiuma, Ioan Damaschin, Andrei Orbul, Ştefan Savaitul, Marcu 
Savaitul, ajuns mai târziu cleric la Sf. Sofia din Constantinopol apoi episcop de Otrando, 
în Sudul Italiei. 2 O altă variantă mult mai complexă este de tradiţie bizantină şi ea 
cunoaşte două redactări distincte: una catedrală, având ca imnografi pe Theofan Graptos 
(f 845), Iosif Imnograful din Sicilia (f 863), Cassia , Leon VI Filosoful, Simeon Metafrast 
(|970), Tarasie, Gheorghe al Nicomidiei; şi alta - studită, care are ca imnografi pe Theodor 
Studitul, Iosif al Thesalonicului, Clement Studitul (sec. IX), Nicolae şi Antonie Studiţii 
(sec. XI), Nichifor Kallist Xanthopol (care a scris şi Sinaxarele Triodului), ş.a. Deja spre 
sfârşitul sec. XII cele două redactări constantinopolitane, alături şi de cea ierusalimiteană 
mai veche formau o ediţie unitară a Triodului într-o formă asemănătoare celei de azi. în 
1522 apare la Veneţia prima ediţie tipărită a Triodului care avea şi Slujba Sf. Grigore 
Palama introdusă în sec. XIV de patriarhul Filotheu Kokinos. Această ediţie a servit ca 
model pentru toate ediţiile ulterioare ale Triodului. 

Ca atare, la început, cartea Triodului, dar şi perioada corespunzătoare, ţinea 
dinaintea Postului Mare până la Cincizecime. Abia în sec. XII aceasta a fost împărţită în 
Triodul Postului şi Triodul Cincizecimii (Pascal) numit mai târziu şi Penticostar. 3 



1 Aici se are în vedere şi imnografia Penticostarului, căci la început ele se numeau împreună - Triod. 

2 Trebuie însă să menţionăm că pentru această primă redactare a Triodului, denumirea este puţin improprie, pentru că 
Canoanele aveau 8 şi chiar 9 cântări (inclusiv a Il-a), nu - 3, cum va fi structurat Triodul studit - şi de unde practic vine 
şi denumirea cărţii. 

3 Ruşii şi astăzi le numesc Triod: Tpuod~b Ylocmnasi şi T-puodt> U,eemnasi. 

Formarea perioadei Triodului (sec. VIII-XII) a fost şi ea diferită la Ierusalim şi la 
Constantinopol. Aceste diferenţe sunt legate atât de Postul Mare propriu-zis, cât şi de 
perioada pregătitoare, care este mai târzie. 

Dacă analizăm istoric şi liturgic evoluţia zilelor liturgice din perioada Triodului din 
perspectiva denumirilor şi repartizării lor în zilele noastre, observăm că aceste denumiri 
sunt de cele ma i multe ori lega fe de conţinutul textului Eva rgheliei ce se citeşte la 
Liturghie, dar şi de textele imnografice. Avem însă şi anumite excepţii care ne amintesc şi 
de ale denumiri afe pră z mirilor din Triod caie erau în vechime, în primele etapa de 
formare a acestei cărţi. 

PERIOADA TRIODULUI este structurată în 3 săptămâni (4 duminici) pregătitoare 
Postului Mare şi 7 săptămâni (6 duminici) ale Postului Mare. Din duminicile pregătitoare 
primele două: a Vameşului şi Fariseului şi a Fiului Risipitor au apărut mai târziu (sau mai 
bine zis au fost deplasate mai târziu aici înainte de Post), iar celelalte sunt destul de vechi, 
chiar dacă prin sec. XI-XII încă s-au făcut modificări în denumirea şi chiar structura 
duminicilor Postului Mare. 

=> Duminica Vameşului şi Fariseului (Luca 18: 10-14) este prima duminică a acestei 
perioade, deşi sunt mai mulţi liturgişti care consideră că şi duminica care o precede pe 
aceasta, a lui Zaheu Vameşul este legată organic de Triod, dar numai moral-spiritual; nu şi 
liturgic. 

Sfinţii Părinţi au aşezat virtutea smereniei (relevată de pericopa evanghelică) la 
temelia urcuşului duhovnicesc. începând cu această zi se va cânta în fiecare Utrenie din 
duminicile Triodului (cu excepţia Duminicii Floriilor) cântarea Uşile pocăinţei. 

în săptămâna ce urmează acestei duminici, Biserica a rânduit dezlegări la mâncare 
de dulce în zilele de miercuri şi vineri. Unii cred că această dezlegare este dată spre 
întărirea fizică înainte de post, dar se pare că adevăratul motiv este legat de aşa numitul 
Post Arţivurion. 4 

=> Duminica (întoarcerii) Fiului risipitor (Luca 15:11-32) a Il-a a Triodului. în trecut, 
până prin sec. X-XI această pericopă se citea în duminica a Il-a a Postului Mare. Şi astăzi 
imnografia din această duminică reflectă acest lucru. Unii cred că generalizarea acestei 
duminici ca a IX-a înainte de Paşti s-a făcut abia în a doua jumătate a sec. XIV, când în a 
Il-a duminică a Postului Mare s-a instituit pomenirea Sf. Grigore Palama. Manuscrisele 
arată că acest lucru s-a întâmplat ceva mai devreme, prin sec. XII. 

începând cu această duminică şi în următoarele două, la Polieleul obişnuit: Psalmii 
134 şi 135, se va adăuga şi Psalmul 136: La râul Vavilonului... Acest Psalm poate fi 

4 Este vorba de un post de doliu ce dura o săptămână, pe care episcopul Serghie Armeanul (sec. VI) 1-a instituit în 
cinstea câinelui său pierdut - Arţivurion. Primul care s-a ridicat împotriva acestui "nebunesc obicei" a fost Eftimie 
Pribleptos care a şi scris celebrul său tratat "Contra armenilor". Acest post armenesc a fost condamnat de-a lungul 
veacurilor şi de alţi Părinţi ai Bisericii: Ioan Postitorul, Teodor Studitul, Nicolae Grămăticul (Canonul 16), ş.a. Şi copţii şi 
sirienii aveau acum, cu zece săptămâni înainte de Paşti, un post de trei sau şapte zile în memoria pocăinţei ninivitenior, 
dar mai ales pentru a scăpa de epidemii. Se pare că nici acest post nu a fost încurajat de Biserică. Deci scopul dezlegării 
din această săptămână nu este unul "pedagogic" sau "fiziologic", menit să întărească trupul omului înainte de post, căci 
ar fi fost instituit cu o săptămână mai târziu. Nu aceasta a fost intenţia, ci una exclusiv apologetică şi polemică. Astăzi, 
putem spune fără sfială, deşi unii nu ar fi de acord, că această dezlegare (harţi) nu-şi mai găseşte rostul, pentru că nu 
mai există această problemă legată strict de contextul vieţii religioase de atunci. Creştinii nu ţin nici posturile noastre 
ortodoxe, cu atât mai puţin sunt tentaţi să ţină acest post eterodox. 

interpretat ca un plâns al omului îndepărtat de Dumnezeu, pus în faţa luptei cu păcatul şi 
patimile. 

=> Sâmbăta (pomenirii) morţilor este ziua de pomenire a tuturor celor din vea c 
adormiţi (întru dreaptă credinţă) - aceasta fiind în legătură cu duminica care urmează, a 
înfricoşatei Judecăţi (vezi şi Sinaxarul), dar se prezintă şi ca o cateheză duhovnicească 
menită să ne aducă aminte de moarte. Slujba este identică cu cea din Sâmbăta dinaintea 
Cincizecimii. 

=> Duminica lăsatului sec de carne [Tfj KuoiaKf] xfjc; AnoKQzco] sau a înfricoşătoarei 
judecăţi (Matei 24:31-46), deşi destul de veche se pare că a apărut abia la începutul sec. 
VII, când împăratul Heraclius a instituit o săptămână (neutră) în care să nu se mănânce 
carne, ci numai lactate [zvQodpayia - mâncare de brânză] - aceasta ca stare de compromis 
între cei care se certau dacă Postul Mare trebuie să fie de 7 sau 8 săptămâni. Mai târziu 
această regulă a fost considerată ca o pregătire pedagogică pentru asceza aspră a Postului 
Mare. Totuşi celelalte Posturi nu au o astfel de pregătire fără carne. 

=> Săptămâna brânzei ['E[35o|jâc; xfjc; TUQivfjc;] sau Săptămâna albă face o introducere 
duhovnicească şi liturgică la Postul Mare. Triodul este folosit şi în zilele de rând. Apare 
rânduiala Tricântărilor şi alte rânduieli asemănătoare Postului Mare. Miercuri şi vineri 
din această săptămână sunt zile aliturgice. în sec. IX-XII la Constantinopol în aceste două 
zile se oficia Liturghia Darurilor mai înainte Sfinţite, cu unele mici modificări de 
rânduială faţă de Postul Mare. Neliturghisirea în aceste 2 zile poate fi înţeleasă doar 
ţinând cont de regula de postire a monahilor palestinieni din acea vreme. 5 

=> Sâmbăta asceţilor cu denumirea completă de Pomenirea tuturor cuvioşilor şi de 
Dumnezeu purtătorilor părinţilor noştri celor ce au strălucit întru nevoinţă. Deşi această 
sâmbătă e mai veche ca cea a morţilor, în prezent ea se prezintă ca o completare a aceleia. 
Biserica dă exemple vii de asceză şi înfrânare. Aceste exemple nu sunt numai dintre 
monahi, ci de diferite categorii. 

=> Duminica lăsatului sec de brânză sau a Izgonirii lui Adam din Rai (Matei 6:14-21) 
este numită, mai ales în Biserica Rusă şi Duminica Iertării. Imnografia acestei zile are un 
profund caracter dogmatic şi mai ales antropologic şi soteriologic. In trecut în această zi 
avea loc „expulzarea" penitenţilor care cel puţin până la sfârşitul Postului Mare se 
pocăiau, apoi erau reintegraţi în Biserică. Această practică este în strânsă legătură cu ideea 
despre izgonirea protopărinţilor din Rai. 

La Vecernia ce se face în seara acestei duminici să obişnuieşte ca toţi creştinii să-şi 
ceară iertare, făcând metanii unii altora. Acest obicei a primit cu timpul o însemnătate 



5 Conform vechilor izvoare, monahii palestinieni aveau un post foarte aspru (fără nici un fel de dezlegare) în zilele de 
miercuri şi vineri ale acestei săptămâni, ca o pregătire pentru Postul Mare (aşa cum reiese şi din rânduiala slujbei). Acest 
post a atras după sine regula monahală de a nu face nici un fel de Liturghie, în timp ce la Constantinopol se făcea 
Liturghia Darurilor mai înainte Sfinţite. Se pare că dezlegarea de a mânca „(foarte) puţină brânză" în aceste două zile este 
mult mai târzie, de prin sec. IX, „spre surparea învăţăturii lui Iacob (?) şi a ereziei tetradiţilor" , aşa cum prevede Canonul 33 
al Sf. Nichifor al Constantinopolului. Sf. Nicodim Aghioritul (sec. XVIII) comentând în Pidalion acest canon, spune că 
această dezlegare trebuie să se facă doar în mănăstirile unde sunt adepţi ai acestor erezii şi nu peste tot. Dar întrucât 
tendinţa generală este în direcţia slăbirii regulilor de post, în prezent aceste zile nu mai sunt de ajunare şi, în acest caz, 
regula de a nu sluji Liturghie nu mai are nici un sens. 

liturgică fiind numită rânduiala iertării, în timpul căruia se obişnuieşte pe alocuri se cântă 
la strană Canonul Paştilor. 

=> Prima săptămână a Postului Mare numită şi Săptămâna Mare. Luni şi marţi din 
această săptămână sunt zile aliturgice datorită ascezei totale a monahilor în aceste 2 zile. 
Stricteţea postului e mai mare faţă de celelalte săptămâni. La Pavecerniţa Mare din 
primele 4 zile se adaugă Canonul Sf. Andrei Criteanul preluat din Joia Săptămânii a V-a 6 
şi împărţit în 4 secţiuni. în tot Postul Mare rugăciunile au un pronunţat caracter 
penitenţial şi au un fundament biblic mai evident. 

=> Sâmbetele Postului Mare: Prima sâmbătă a Postului Mare este numită Sâmbăta Sf. 
Teodor Tiron şi este legată nu de pomenirea propriu-zisă a lui (care e pe dată fixă - 17 
februarie), ci de „minunea colivelor" făcută de el în Postul Mare (vezi Sinaxarul zilei). 
Următoarele trei sâmbete: a II-a, a IlI-a şi a IV-a sunt dedicate pomenirii morţilor. 

Sâmbăta a V-a a Postului Mare este numită şi Sâmbăta Acatistului (Născătoarei de 
Dumnezeu). Originea sărbătorii Acatistului se datorează eliberării minunate a 
Constantinopolului de asediul perşilor în anul 626. Odată cu generalizarea acestei 
sâmbete, bizantinii au început să sărbătorească şi alte trei victorii asupra duşmanilor, 
câştigate tot cu ajutorul Maicii lui Dumnezeu (a se vedea istorioarele de la sfârşitul 
Triodului). Denumirea de Sâmbăta Acatistului este legată de cântarea în picioare (ă-KaOiC,co 
= neşedere > acatist) a unui imn închinat Fecioarei Măria. Se pare că acest imn - Apărătoarei 
Doamne... - exista şi înainte de 6 2 6şi el a fost compus de patriarhul Serghie al 
Constantinopolului. 7 Acest Acatist a fost numit o vreme Imnul cetăţii Constantinopol sau 
chiar al poporului bizantin. 

=> Duminica I a Postului Mare: a Ortodoxiei numită în vechime (până prin sec. XI) a 
Proorocilor Moise, Aaron, David şi Samuel. Denumirea actuală vine de la sărbătoarea 
Triumfului Ortodoxiei asupra tuturor ereziilor, sărbătoare instituită de patriarhul Metodie 
al Constantinopolului la 11 martie 843 pentru a fi sărbătorită în fiecare an în prima 
duminică a Postului Mare. Această duminică a fost generalizată abia prin sec. XI, dar sunt 
manuscrise care nu o menţionează nici în sec. XII. Generalizarea târzie a acestei duminici 
poa e fi demonstra ă şi prin lipsa unor pericope biblice specifice la Liturghie. Atâ t 
Apostolul cât şi Evanghelia se referă la vechea prăznuire a profeţilor Vechiului Testament 
în frunte cu Moise. 

Se obişnuieşte în anumite locuri ca în această zi să se facă procesiuni cu icoane (în 
amintirea biruinţei iconodulilor în anul 842) şi să se citească Synodîkonul care este un act în 
care sunt anatemizaţi ereticii din toate timpurile şi locurile şi sunt fericii apărătorii dreptei 
credinţe. Acest Synodikon se citeşte şi astăzi în toate Catedralele şi Mănăstirile din Grecia 
şi nu numai. 

=> Duminica a II-a din Postului Mare - a Sf. Grigore Palama numită în trecut a Fiului 
Risipitor. In prezent se citeşte la Liturghie despre vindecarea slăbănogului din 
Capernaum, pericopă care se citeşte şi în perioada Octoihului. Pomenirea Sf. Grigore 



6 Şi în prezent acest Canon se citeşte integral în joia săptămânii a V-a, dar nu în cadrul Pavecerniţei Mari, ca în prima 
săptămână, ci la Utrenie. 

7 Unii consideră că Imnul Acatist aparţine lui Gheorghe Pisidul, iar alţii îl atribuie chiar lui Roman Melodul. 

Palama (t 1359) ca apărător al isihasmului are o importanţă duhovnicească foarte 
profundă pentru acest post. 

=> Duminica a IlI-a din Postului Mare - a Sfintei Cruci era în trecut a Vameşului, dar 
aceasta nu pentru că n-ar fi existat prăznuirea Sfintei Cruci, doar că aceasta nu era în IlI-a 
duminică, ci miercuri în săptămâna a IV-a când se înjumătăţeşte Postul Mare. Şi în 
prezent se spune că „precum prin lemnul (pomul) care era în mijlocul raiului desfătărilor 
a venit căderea, tot aşa prin lemnul (Crucii) care este cinstit la mijlocul Postului, primim 
mântuirea". Am putea spune că aceasta nu corespunde întru totul adevărului întrucât 
Duminica a IlI-a este puţin înainte de jumătatea Postului Mare, deci vechea aşezare a 
sărbătorii închinării la lemnul Sf. Cruci era mai bună . Da r tocma i pentru că această 
sărbătoare a primit o cinstire foarte mare s-a hotărât mutarea ei în zi de duminică. Luni, 
miercuri şi vineri în săptămâna a IV-a au rămas ca zile speciale de închinare la Sf. Cruce 
printr-o rânduială specială de la Ceasul I. Mai trebuie să menţionăm că începând cu 
săptămâna a IV-a se pun ecteniile pentru cei spre luminare, aceasta reieşind din vechea 
practică a treptelor catehumenatului. 8 

=> Duminicile a IV-a - a Sf Ioan Scărarul şi a V-a - a Cuvioasei Măria Egipteanca au 
o istorie diferită de celelalte duminici din Postul Mare. Şi ele în trecut a \ea u a ie 
denumiri. De exemplu, în a IV-a duminică era citită pericopa despre Samarineanul milostiv, 
iar în a V-a, pericopa despre Bogatul nemilostiv şi săracul Lazăr. Şi astăzi imnografia acestor 
duminici şi chiar a săptămânilor a V-a şi respectiv a Vl-a au tematicele de mai înainte. 

Mai mulţi liturgişti consideră că apariţia acestor duminici este în strânsă legătură cu 
vechea practică când în timpul săptămânii (de luni până vineri) în perioada Triodului nu 
se făceau pomeniri ale Sfinţilor, ci ei erau repartizaţi pentru ziua de sâmbătă, iar cei mai 
mari pentru ziua de duminică. Şi Sf . Ioan Scărarul şi Sf . Măria Egipteanca au dată fixă de 
prăznuire (30 martie şi respectiv 1 aprilie), dar pentru că pomenirea lor nu era posibilă în 
timpul săptămânii - ea a fost aşezată în duminici speciale. Există şi o interpretare 
duhovnicească a acestor 2 duminici, precum că anume aceşti 2 sfinţi ne însufleţesc cel mai 
mult în această perioadă a Postului Mare - Sf. Ioan Sinaitul prin lucrarea sa Scara, iar Sf. 
Măria Egipteanca prin viaţa sa. 

Practic în vinerea săptămânii a Vl-a se încheie Postul Patruzecimii care este prima 
parte a Postului Mare şi începând cu Sâmbăta lui Lazăr, dar mai ales cu lunea săptămânii 
a VH-a, începe o altă etapă a Postului Mare - Postul Patimilor sau Postul Paştilor care are 
o altă structură şi dinamică. 



8 Pentru a fi mai expliciţi, trebuie să dăm câteva referinţe istorice despre vechea practică a catehumenatului. Se ştie că a 
doua categorie de catehumeni (mai avansaţi), adică „cei pentru luminare", trebuia să se înscrie în lista celor care doreau 
să se boteze la Paştele din acel an, în cazul în care trecuseră cu bine prima perioadă de catehumenat, care putea dura 
chiar câţiva ani. Această înscriere se făcea în primele două săptămâni ale Postului Mare (cf. Canonul 45 Laodiceea), în 
prezenţa părinţilor sau vecinilor candidatului, care dădeau mărturie despre viaţa lui. In a treia duminică din Post li se 
dădea răspunsul dacă erau sau nu acceptaţi pentru acel an; apoi ei se închinau la Sfânta Cruce (duminică, luni, miercuri 
şi vineri în săptămâna a IV-a Postului Mare - de unde şi practica liturgică de astăzi!) şi începeau un proces didactic 
foarte intens, care culmina cu învăţarea Simbolului de Credinţă. Tot începând cu săptămâna a IV-a, mai exact de 
miercuri, se spuneau pentru această categorie o Ectenie şi o Rugăciune aparte. In fiecare zi de joi a Postului Mare (de 
fapt numai în săptămânile: V, VI şi VII), ei trebuiau să se prezinte în faţa episcopului sau preotului, pentru a prezenta 
ceea ce au învăţat pe parcursul săptămânii (cf. Canonul 46 Laodiceea), urmând ca în Vinerea Patimilor să fie citite 
exorcismele şi lepădările - aceasta încheind practic catehumenatul lor. 

SĂPTĂMÂNA PATIMILOR 

întreaga Săptămână a Patimilor este o meditaţia la patimile Domnului, dar şi la 
ultimele fapte şi învăţături date de El. Pe de altă parte, această este o săptămână de 
intensificare a eforturilor noastre duhovniceşti în vederea unei pregătiri mai bune pentru 
Praznicul învierii. Această Săptămână este numită şi Săptămâna Mare (|a£ydAr]) încă din 
sec. IV în Constituţiile Apostolice, iar acest epitet a trecut la toate zilele aceste săptămâni. 

Inclusiv Postul din această săptămână, începând cu Sâmbăta lui Lazăr şi până-n 
Sâ mbă la Ma ie, este vă z îl şi tră it ca un Post ma i special de pregă tire pentru Pa şti şi o 
continuare firească şi mai intensă a Postului Mare de 40 de zile, încheiat în vinerea înainte 
de Florii. 

Pentru un studiu istorico-liturgic mai aprofundat asupra acestei săptămâni ne vom 
folosi de câteva lucrări mai importante din tradiţia liturgică a Bisericii şi anume: 

- Descrierea pelerinajului la locurile sfinte a Silvei Egeria - sfârşitul sec. IV [Egeria-IV] 9 ; 

- Tipicul Sfântului Mormânt din 1122, dar care se fundamentează pe tipicul bizantin 
post-iconoclast şi reflectă rânduielile liturgice de la Ierusalim din sec. IX-X [Tipicul 
1122]; 

- Tipicul Marii Bisericii din Constantinopol (Sfânta Sofia) - sec. IX [Sofia-IX]. Acest 
document prezintă rânduielile de la catedrala capitalei în sec. IX-XII, dar şi unele 
mai generale care pe atunci se oficiau în majoritatea catedralelor bizantine şi chiar 
în unele parohii; 

- Mai multe tipicuri monarab de tradţie studită din sec. IX-XII [Stoudion] şi în 
special Tipicul Everghetinos din sec. XI [Everghetinos] 10 ; 

- Mai multe Eecţionarii (biblice) care arată rânduielile citirilor biblice în diferite epoci 
şi locuri. Cel mai relevant este Lecţionarul armean care prezintă sistemul citirilor 
biblice în Biserica Ierusalimului în sec. VI- VIII; 

- Actualul Tipic al Mănăstirii Sf. Sava cel Sfinţit care datează din sec. XII-XIII, dar în 
care s-au făcut adăugiri şi mai târzii, inclusiv şi chiar mai ales pentru Săptămâna 
Patimilor; [Sava]. 

Primele trei zile ale Săptămânii Patimilor: Sfânta şi Marea Luni I Marţi I Miercuri 

(Tfj Ayia Kxxi MeydAn Aevxeqcf. / Tqltt] / Tgxodbi ) formează un grup aparte faţă de restul 
zilelor acestei săptămâni. Ele sunt asemănătoare şi în rânduiala slujbei, chiar dacă fiecare 
zi are ca subiect de prăznuire evenimente sau pilde diferite. Luni, de exemplu, Biserica 
face amintire de smochinul neroditor şi de Iosifcel preafrumos 11 ; Marţi - se aminteşte de pilda 
celor zece fecioare (Matei XXV), iar Miercuri - de ungerea Mântuitorului în Betania şi de 
trădarea lui Iuda 12 . 

Egeria-IV arată că slujbele la Ierusalim se făceau în Biserica învierii după aceeaşi 
rânduială ca în restul Postului Mare. Se deosebea însă mult sistemul citirilor biblice. 

După Sofia-IX aceste zile de asemenea nu se deosebeau de zilele de rând ale Postului 
Mare, numai că existau schimbări în sistemul citirilor biblice: la Vecernie de la Ieşire şi Iov, 



9 între paranteze pătrate am dat abrevierea pe care o vom folosi mai departe pentru un izvor sau altul. 

10 In paranteze pătrate sunt indicate numele codificate ale acestor izvoare, aşa cum vor fi ele citate în acest studiu. 

11 Este vorba de Iosif fiul lui Iacov (din V.T.) care s-a împotrivit ispitei care i-a venit prin soţia lui Putifar. 

12 A se vedea Sinaxarele acestor zile din Triod. 

nu de la Facere şi Pilde ca de obicei, iar la slujba Tritoekti (care înlocuia Ceasurile III şi VI) 
se citea de la lezech.il, nu de la baia, ca de obicei. Diferenţele de citire descrise mai sus sunt 
valabile şi astăzi şi ele sunt de provenienţă constantinopolitană. O altă deosebire e că la 
Vecernie se adăuga o Evanghelie care, de obicei, nu există. 

Tipicul 1122 prevede mai multe modificări dintre care cele mai multe astăzi nu mai 
sunt în uz . La Utrenie se punea u 3 Ca tisme; după Psa Imul 5 0 se punea u troparele de 
umilinţă (Miluieşte-ne pe noi Doamne...); existau 2 Condace - înainte şi după Cântarea a 
VlII-a a Canonului; între părţile Doxologiei (Slavă întru cei de sus lui Dumnezeu... şi 
învredniceşte-ne pe noi Doamne...) se citeau Paremii şi Evanghelie; în toate aceste 3 zile, la 
sfârşitul Liturghiei existau 3 rugăciuni diferite „de după Amvon". 

Stoudion prevede pentru aceste zile o slujbă asemănătoare cu cele din zilele de rând 
a fe Postului Ma ie. La Utrenie Eva rghelie nu este şi se pun doa r 2 Ca tisme; în loc de 
Cântările Treimice apare troparul glasul VIII: Iată Mirele vine în miezul nopţii..., iar în locul 
Exapostilariilor (Luminândele) obişnuite ale Postului Mare, se cântă de 3 ori Cămara Ta, 
Mântuitorule. Apare practica de a citi integral cele 4 Evanghelii 13 la Ceasurile din aceste 3 
zile + Joia Mare. Mai târziu Everghetinos va restrânge citirea Evangheliilor doar pentru 
primele 3 zile şi va adăuga la Utreniile acestor zile şi un Polieleu pe glasul VI. 

Tipicul savait actual f a e o sintez ă a mai multor râ Muieli. Aici vom prez mta 
principalele schimbări de rânduială, în comparaţie cu slujbele din restul Postului Mare. 

Slujbele din Minei se suprimă, afară dacă se întâmplă Praznicul Buneivestiri. La 
Vecernie se repetă stihirile de la Utrenie şi ziua liturgică nu începe cu Vecernia, ci cu 
Utrenia. In primele 3 zile se citeşte toată Psaltirea pentru că până la Duminica Tomii ea se 
suprimă. 14 La Ceasurile din aceste 3 zile se citesc toate patru Evanghelii: Matei, Marcu, 
Luca şi Ioan (doar până la cap. XIII); 15 Miezonoptica în aceste zile nu se săvârşeşte (decât 
la chilie). Există şi unele obiceiuri locale legate de aceste trei zile. De exemplu, în Biserica 
Greacă luni se scoate într-o procesiune fastuoasă icoana Mirelui Bisericii (Nu|acjxoc;) 16 - 
icoană care va rămâne până la Joi, când este înlocuită cu cea a Cinei de Taină. In Biserica 
Rusă se obişnuieşte ca la cântarea troparului Iată Mirele... să se deschidă Sfintele Uşi şi să 
se facă cădirea mare a bisericii. 




13 Excepţie face Evanghelia după Ioan din care se citea şi se citeşte şi astăzi numai până la cap. XIII. 

14 Doar la Prohodul se Vineri seara se pune Catisma a 17. în rest, din Joia Mare până la Vecernia de sâmbătă seara, 
înainte de Duminica Tomii, citirea Catismelor este interzisă. Tot în această miercuri se pune ultima dată rugăciunea Sf. 
Efrem Şirul. 

15 în Biserica Rusă există obiceiul de a citi aceste Evanghelii în Săptămâna a VI, pentru a nu îngreuia slujbele din ultima 
săptămână sau chiar pe tot parcursul Postului Mare (săptămânile II- VI), în pericope şi mai mici. Această redistribuire 
este de fapt o practică bizantină mai veche. 

16 Este vorba de icoana Mântuitorului cu coroană de spini şi care de obicei, mai ales în tradiţia bizantină, se pune la 
proscomidiar. 

7 



In Sfânta şi Marea Joi (Trj Âyia Kal MeydAn Ll£U7n:r]) 

Specific pentru această zi a fost din totdeauna o Liturghie solemnă joi seara (sau 
după amiază) 17 la care în că din vechime se sfinţeau Sfintele Taine pentru tot anul 18 şi se 
sfinţea Sfârtul şi Maiele Mir. In toate vechile rânduieli (inclusiv Egeria-IV) accentul în 
această zi cădea pe Liturghie şi pe amintirea Cinei Domnului. 

Tipicul 1122 adaugă pe lângă elementele vechi ierusalimitene şi unele noi de 
inspiraţie bizantină. Apare troparul Când slăviţii ucenici, dar şi Psalmul 118 cu alte 2 
tropare astăzi nefolosite. După Utrenie, Ceasuri şi Vecernie, patriarhul mergea în foişorul 
de sus din Sion 19 unde se săvârşeşte Liturghia şi sfinţirea Mirului. Liturghia începea cu 
Vohodul Mic. 20 în loc de Heruvic se cânta, ca şi astăzi, Cinei Tale celei de taină... pe glasul 
IV. Rugăciunea Amvonului era specială. 

După Sofia-IX slujba se începea cu închina Ea la suliţa cu ca e a fost împuns 
Mântuitorul Hristos 21 . După Vecernie patriarhul spăla picioarele la 12 slujitori după care 
se făcea Vohodul cu Evanghelia şi urma Liturghia la care se sfinţea Sfântul şi Marele Mir. 

Tradiţia studită este foarte diversă. Un element deosebit este spălarea picioarelor 
după Liturghie ca şi astăzi. Un tipic georgian aparţinând acestei tradiţii prevede spălarea 
picioarelor între împărtăşirea credincioşilor şi Rugăciunea Amvonului. 

Tradiţia savaită actuală este cunoscută. Ea este uniformă pentru aproape întreg 
Răsăritul Ortodox, cu mici diferenţe locale, mai ales la Ierusalim. 

La Roma (în Apus) până-n secolul VII, în Joia Maie nu se slujea Liturghie (după 
modelul celorlalte zile de joi din Postul Mare), da r ma i tâ rz iu se să vâ rşea Liturghia şi 
Sfinţirea Mirului. In prezent se săvârşeşte o Missa solemnă la care se stâng lumânările şi 
se opreşte bătaia clopotelor până-n noaptea de Paşti. 22 

Sfânta şi Marea Vineri (Tr\ Ayia kcu MeydArj naoacnceuf]) se referă la evenimente 
biblice de la prinderea lui Iisus în Grădina Ghetsimani şi până la moartea Lui pe cruce. 

Mărturii despre o prăznuire deosebită a acestei zile avem încă din sec. II. De cele mai 
multe ori, până la începutul sec. IV această zi era numită paşti-nâo x& (de la evreiescul 
pesah - trecere); în unele regiuni ziua era însoţită de o nespusa bucurie. începând cu sec. IV 
când se generalizează data Paştilor ca zi a învierii Domnului (şi anume duminica), vinerea 
şi sâmbăta înainte de înviere devin zile de post aş^ru şi doliu. Stricteţea postului s-a 
concretizat şi prin interdicţia prin sec. V de a face Liturghie în această zi. Această 
„interdicţie" provine din tradiţia palestiniană, căci în Bizanţ această regulă a început a se 
generaliza abia în sec. XIII, iar până atunci se săvârşea în Vinerea Mare Liturghia 
Da jurilor mai înainte Sfinţite. De la Sf. Ioa n Gură de Aur a iăm că în timpul lui la 



17 în legătură cu această zi, Canonul 50 Cartagina a permis ca în această zi - singura în an - credincioşii să se poate 
împărtăşi pe mâncate, probabil ca o amintire de Cina cea de Taină la care într-adevăr mai întâi a fost mâncarea şi apoi 
împărtăşirea. Aceeaşi ordine a fost valabilă în toată Biserica până pe la jumătatea sec. II, când deja s-a trecut la rânduiala 
actuală. Canonul 29 Trulan a anulat Canonul 50 de la Cartagina. 

18 In mod greşit (sau cel puţin incomplet) unii numesc acestea împărtăşania pentru bolnavi. In realitate aceste Sfinte Taine 
uscate se pot folosi în mult mai multe situaţii: la împărtăşirea nou-botezaţilor (dacă sunt mai mari ca vârstă), la 
împărtăşirea mirilor în cadrul Cununiei, aşa cum secole de-a rândul s-a făcut în Biserică, la împărtăşirea militarilor, etc. 

19 Locul în care, după tradiţie, a avut loc atât Cina cea de Taină cât şi Cinzecimea. Este vorba de casa lui Ioan Marcu. 

20 Se observa că Vecernia se făcea în locuri şi în momente diferite, nu unite ca în prezent în această zi. 

21 Aceasta se găseşte în prezent la Roma. 

22 Există şi o explicaţie simbolică conform căreia în această perioadă toate clopotele „merg" la Roma pentru a primi 
binecuvântare pentru întreg anul. 

Antiohia încă se să vâ işea o Liturghie obişnuită , ceea ce înseamnă că Vinerea Ma ie a 
devenit zi aliturgică abia prin sec. V, iar după toate probabilităţile, chiar în sec. VI. In 
prezent se face Liturghie doar daca se întâmplă Praznicul Buneivestiri. Şi în Apus, în 
prezent nu se face Missa, dar se împărtăşesc cu Daruri mai înainte sfinţite. 

După anul 326 când se construiesc principalele biserici creştine la Ierusalim, iar 
locurile prin care a trecut Mântuitorul Hristos şi mai ales cele unde a pătimit, au devenit 
loc de pelerinaj. Acolo au început a se dezvolta anumite slujbe care aveau ca element de 
bază parcurgerea pe jos a acelor locuri în Joia şi Vinerea Mare, citindu-se la fiecare popas 
un fragment corespunzător din Sfânta Evanghelie. Mai târziu acest obicei s-a răspândit şi 
în alte părţi ale Răsăritului şi chiar în Apus. 

Tot în legătură cu această zi, tradiţia liturgică a Constantinopolului (din sec. IX-XII) 
menţionează două obiceiuri şi anume: a) lepădarea de Satana a catehumenilor ce urmau 
să se boteze a doua zi, sâmbătă; şi b) apariţia citirii celor 12 Evanghelii ale Patimilor. Se 
presupune că la început erau doar 11, după numărul Evangheliilor învierii, dar ceva mai 
târziu s-a mai adăugat una, deja pentru valoarea simbolică a numărului „12". 

Stoudion, menţionea z ăşi 15 Antifoa re specifice zilei şi o râ rduială deosebită a 
Ceasurilor, cu citiri din Paremii, Apostol şi Evanghelie. 23 Ziua liturgică se încheie cu 
Vecernia la Stihoavna căreia se scoate Sfântul Epitaf. 

In cultul etiopian la Ceasuri se citeşte toată Psaltirea, împărţită în trei părţi. 

In cultul roman se săvârşeşte Liturghia Darurilor mai înainte Sfinţite, diferită de cea 
bizantină şi este foarte mult dezvoltat ritul numit tenebrae, întâlnit şi în unele confesiuni 
orientale. El constă în stingerea tuturor lumânărilor din biserică, rămânând aprinsă doar 
aprinsă doar una care-L simbolizează pe Hristos. 

începând din sec. XIII mirenii nu se mai împărtăşesc în această zi. După Conciliul II 
Vatican rânduiala slujbei a fost puţin modificată şi au fost eliminate textele anti-iudaice. 

Tot în Apus s-a dezvoltat o imnografie legată de Drumul Crucii - Via Dolorossa în 14 
scene. 

Sfânta şi Marea Sâmbătă (Tco Ayio) kcu MeydAqj Lappdxco) este ziua liturgică care 
reflectă evenimentele biblice petrecute de la coborârea de pe cruce şi îmbălsămarea 
trupului lui Hristos şi până la punerea în mormânt şi coborârea la iad a Mântuitorului. 
Săibătoarea are şi un profund caia eter dogma ic caie este relevat în mod deosebit de 
troparul glasul IV în mormânt cu trupul, în iad cu sufletul, ca un Dumnezeu... 




23 Mai târziu acestea au fost numite Ceasuri împărăteşti pentru că la ele participa întreaga curte imperială din capitală, 
obicei care s-a imprimat şi în tradiţiile monarhice româneşti şi slave. 

Această zi era ţinută cu o deosebită stricteţe în unele zone fiind obligatorie abţinerea 
totală de la mâncare şi băutură până după Liturghia pascală. Conform Canoanelor 64 
Apostolic şi 55 Trulan această sâmbătă este singura din timpul anului în care se ţine post 
aspru. 

Există o mulţime de mărturii despre serbarea acestei zile la Ierusalim începând cu 
sec. IV şi mai departe. Momentul central al acestei zile liturgice era botezul celor pregătiţi 
pentru luminare. Evoluţia citirilor biblice este şi ea importantă. Numărul Paremiilor varia 
în funcţie de numărul celor ce se botezau. Mult mai târziu s-a generalizat numărul fix de 
15 Paremii (chiar şi atunci când nu se botează nimeni). 

Slujba în această zi începe seara, cu Utrenia la care se cântă Prohodul Domnului 
după care se cântă în chip profetic Binecuvântările învierii. La sfârşitul Doxologiei Mari se 
face procesiune în jurul bisericii cu Sfântul Epitaf, iar la sfârşitul Utreniei se citeşte 
Apostol şi Evanghelie. A doua zi se citesc Ceasurile apoi Liturghia Sfântului Vasile cel 
Mare unită cu Vecernia. Heruvicul obişnuit este înlocuit cu un alt imn Să tacă tot trupul..., 
care se pare că este cel mai vechi Heruvic. 24 Axionul este şi el special. 

După Liturghie se face binecuvântarea pâinii şi a vinului care se dau celor prezenţi 
în biserică. 25 Această rânduială este în legătură cu un vechi obicei monahal care prevedea 
ca Liturghia să fie făcută după amiază, iar după aceasta monahii să rămână în biserică 
până la începutul slujbei pascale. Pentru a rezista, ei gustau o bucată de pâine (relativ 
ma e) şi puţin vin pentru a se întări, iar în acest timp ascultau citirea din Faptele 
Apostolilor. 

In unele rituri creştine există un ritual al pocăinţei prepascale. 

Menţiunile privind coborârea minunată a focului sau a luminii sfinte în această zi la 
Sfântul Mormânt sunt relativ târzii. Prima mărturie clară o avem în Descrierea pelerinajului 
monahului occidental Bernard (870), apoi în Scrisoarea arhiepiscopului Aretha al Cezareii 
Capadociei către emirul Damascului (sec. X) şi în multe alte scrieri începând cu sec. X. 

Părerea unora că Sfânta Lumină a început să se coboa e dea apra Sfâ rtului 
Mormânt încă din sec. I sau cel mult II, nu are nici o fundamentare documentară clară. Cel 
mai convingător argument în acest sens îl desprindem din Descrierea pelerinei Egeria 
(anul 384) care face o descriere foarte amănunţită a tuturor rânduielilor şi tradiţiilor 
ierusalimitene legate mai ales de Săptămâna Patimilor şi Paşti. Era imposibil ca ea sa nu 
amintească de Sfânta Lumină dacă aceasta s-ar fi coborât. Presupunem că această minune 
a început să se producă (cel mai devreme) începând cu sfârşitul sec. V - începutul sec. VI, 
câ rd o bună pa rte din creştinii din Orient şi din Ierusa Im inclusiv, s-au desprins de 
credinţa ortodoxă formând diferite grupări eretice. Se poate presupune că anume în acest 
context Dumnezeu a început să facă această minune, pentru a arăta cine posedă dreapta 
credinţă şi cine nu, mai ales că ciocnirile şi chiar pretenţiile asupra dreptului de a cere 
această Sfântă Lumină persistă şi astăzi mai ales între ortodocşi, pe de o parte - armeni şi 
copţi, pe de altă parte. 



24 Există chiar şi o icoană cu această denumire şi care este plină de simboluri mistice şi euharistice. 

25 Binecuvântarea acestora se face prin aceiaşi rugăciune de binecuvântare de la Litie, doar că nu se menţionează grâul şi 
untdelemnul. Unii confundă această pâine stropită cu vin, cu artosul care se binecuvântează în ziua de Paşti, citind în 
mod greşit rugăciunea din Liturghier rezervată artosului (numit el însuşi uneori „paşti"). 

